
POTVARKIS
DĖL NERINGOS SAVIVALDYBĖS TARYBOS POSĖDŽIO NR. 8 SUŠAUKIMO IR KLAUSIMŲ TEIKIMO SVARSTYMUI

2026 m. rugpjūčio 20 d. Nr. V10-256


Vadovaudamasis Lietuvos Respublikos vietos savivaldos įstatymo 27 straipsnio 2 dalies 4 punktu, Neringos savivaldybės tarybos veiklos reglamento, patvirtinto Neringos savivaldybės tarybos 2023 m. balandžio 27 d. sprendimu Nr. T1-94 „Dėl Neringos savivaldybės tarybos veiklos reglamento patvirtinimo“, 49.1 ir 50.1 papunkčiais:
1. Šaukiu 2026 m. rugpjūčio 27 d. 10.00 val. Neringos savivaldybės tarybos posėdį Nr. 8. 
2. Teikiu svarstyti 2026 m. rugpjūčio 27 d. Neringos savivaldybės tarybos posėdyje šiuos klausimus:
2.1. Dėl 2026 m. rugpjūčio 27 d. Neringos savivaldybės tarybos posėdžio Nr. 8 darbotvarkės patvirtinimo (Darius Jasaitis); 
2.2. Dėl Neringos savivaldybės tarybos 2023 m. kovo 30 d. sprendimo Nr. T1-64  „Dėl Viešosios įstaigos Neringos pirminės sveikatos priežiūros centro valdymo struktūros ir pareigybių sąrašo patvirtinimo“ pripažinimo netekusiu galios (Kristina Žiliūtė);
2.3. Dėl Neringos savivaldybės tarybos 2024 m. gegužės 30 d. sprendimo Nr. T1-150 „Dėl 2023–2029 metų Klaipėdos regiono funkcinės zonos strategijos patvirtinimo“ pakeitimo (Aurelija Damarodienė);
2.4. Dėl Neringos savivaldybės tarybos 2026 m. vasario 26 d. sprendimo Nr. T1-40 „Dėl Neringos savivaldybės 2026–2028 metų strateginio veiklos plano patvirtinimo“ pakeitimo (Aurelija Damarodienė);
2.5. Dėl Neringos savivaldybės tarybos 2026 m. vasario 26 d. sprendimo  Nr. T1-41 „Dėl Neringos savivaldybės 2026–2028 metų biudžeto patvirtinimo“ pakeitimo (Janina Kobozeva); 
2.6. Dėl fiksuoto dydžio pajamų mokesčio ir lengvatų, taikomų 2027 metais vykdomoms veikloms, kuriomis verčiantis gautos pajamos apmokestinamos įsigyjant verslo liudijimą, nustatymo (Medūnė Marija Šveikauskienė);
2.7. Dėl keleivių vežimo reguliaraus vietinio (priemiestinio, miesto) susisiekimo maršrutais bilietų kainų patvirtinimo (Medūnė Marija Šveikauskienė);
2.8. Dėl savivaldybės turto perdavimo panaudos pagrindais Migracijos departamentui prie Lietuvos Respublikos vidaus reikalų ministerijos (Aina Kisielienė);
2.9. Dėl turto perdavimo patikėjimo teise Biudžetinei įstaigai „Paslaugos Neringai“ (Aina Kisielienė);
2.10. Dėl vietinės rinkliavos už naudojimąsi Neringos savivaldybės tarybos nustatytomis vietomis vidaus vandenų transporto priemonėms švartuoti ar stovėti lengvatos 59-osios „Kuršių marių“ buriavimo regatos dalyviams (Rima Kasparavičiūtė).

